Blatnice pod Svatým Antonínkem

Blatnice pod Svatým Antonínkem (antaŭe ankaŭ Velká Blatnice aŭ Hrubá Blatnice, ) estas municipo en Ĉeĥio en distrikto Hodonín, Sudmoravia regiono. Ĝi troviĝas 14 km sude de urbo Uherské Hradiště kaj 27 km nordoriente de urbo Hodonín. Ĝi situas sur montarpiedo de Blankaj Karpatoj, sub montoj Svatý Antonínek, Střečkův kopec kaj Roháč. Tra la municipo trafluas rojo Svodnice. Vivas ĉi tie  ().

 Historio 
La unua skribmencio pri Blatnice devenas el la jaro 1046. Temas pri fondema dokumento de kapitulo de Stará Boleslav, kie Blatnice estas donacita de princo Břetislav la 1-a ĝuste al tiu ĉi kapitulo. Sed Blatnice estis fondita verŝajne jam pli antaŭe, nome jam en la 9-a jarcento.

En la 13-a jarcento oni komencis en Blatnice kulturi viton kaj en la 14-a jarcento ĝi estis dank' al favoraj klimataj kondiĉoj proklamita kiel vinbera vilaĝo, kies vino oni eksportis ĝis Prago.

En la 18-a jarcento ĉi tie aliĝis tuj kelke da statuoj de sanktuloj, kiuj estis dislokitaj sur kelke da lokoj en la municipo. Tio estas plejparte patronoj, inter kiuj ekzemple apartenas sankta Francisko kaj sankta Johano Nepomuka.

 Loĝantaro 

 Interesaĵoj 
eta|maldekstra|250px|Blatnice pod Svatým Antonínkem, vinkeloj
Blatnice havas originan kulturon kaj historion. Inter la plej signifaj eventoj apartenas pilgrimo apud Svatý Antonínek, kiu ĉiujare okazas en junio la unuan dimanĉon post festotago de sankta Antonio, kaj pli malgrandaj pilgrimoj ĉe pluaj okazoj. La lokaj popolkostumaj kermesoj okazas dum sankta Katarina, do dum lasta semajnfino antaŭ adventa periodo.

La municipo ankaŭ famas pro siaj vino, kiu havas riĉan tradicion. Ĝi havas ankaŭ propran markon de vino nomata Blatnický Roháč. Vinkulturistoj en la municipo prilaboras grandan parton de rikolto de vinberoj per tradicia maniero en vinkeloj, el kiuj la plej malnovaj devenas el fino de la 16-a jarcento kaj komenco de la 17-a jarcento.

Blatnice estas parto de strážnica vitejo. Per produktado kaj vendado de vinbervino oni cvxi tie okupiĝas kaj etkulturistoj kaj vinfirmaoj. Skribmaniere estas dokumentite, ke en la municipo, en vitlinio Plachty, proprumis vitejon eĉ Johano Amoso Komenio, kiu havis en Blatnice parencojn.

En la municipo troviĝas ŝirmata vilaĝa rezervejo "Pod starýma horama", kie en unu strato situas kelke da dekoj da vinkeloj.

La vilaĝo estas fama ankaŭ pro produktado de paskaj ovoj, kiuj havas regulojn por ornamado kaj tipajn elementojn, simile kiel ekz. la loka popolkostumo. Karakteriza por la lokaj paskaj ovoj estas kolora ornamado sur nigra submetaĵo.

En la municipo estas preĝejo, bazlernejo kaj plua civitana ekipaĵaro.

 Memorindaĵoj 
 Preĝejo de sankta Andreo

 Industrio en la municipo 
En la municipo troviĝas farejo de kompanio Italat, kie oni produktas fromaĝojn de itala tipo. Plu en la municipo estas konstruata nova fabriko de kompanio SEIKO por produktado de industriaj maŝinoj.

 Vidu ankaŭ 
 Boršice u Blatnice

 Eksteraj ligiloj 
 Neoficialaj interretaj paĝoj pri Blatnice - historio, tradicioj ktp.
 Blatnicaj sendependaj novaĵoj  - aktualaj informoj pri la vivo en Blatnice
 Blatnica monto estas riparata, Hodonínský deník 22.5.2007
 Interno de kapelo sur Svatý Antonínek ĝisatendis ŝanĝojn, Hodonínský deník 8.6.2009

Kategorio:Municipoj en distrikto Hodonín
Kategorio:Vilaĝoj en distrikto Hodonín
Kategorio:Vinkultivada subregiono Moravia Slovakio
Kategorio:Setlejoj en Vizovica montetaro